אסתר גמליאלית

אסתר גמליאלית יוסיפון (13 במרץ 1919 – 17 באוקטובר 2012) הייתה זמרת ישראלית שהייתה פופולרית בשנות השלושים והארבעים. התפרסמה בתקופת היישוב, בתיאטרון המטאטא, בביצוע שירים של וילנסקי, אלתרמן, נחום נרדי ואחרים. גמליאלית, ברכה צפירה ושושנה דמארי היו ידועות בתקופה זו כזמרות ממוצא תימני, שחלק משיריהן היה בעל ניחוח מזרחי. גמליאלית נולדה ב-13 במרץ 1919 במצרים להורים יוצאי תימן, במהלך מסעם של הוריה מתימן לארץ ישראל. באותו יום הייתה תענית אסתר ומכאן שמה. בגיל שנה עלתה עם משפחתה לתל אביב הקטנה. הם התגוררו תחילה באוהל בנווה צדק ליד קולנוע עדן ולאחר מכן עברו לכרם התימנים. גמליאלית סיפרה כי כבר בילדותה נהגה לזמר בכל הזדמנות את שירי הזמרת האהובה עליה, ברכה צפירה. היא הייתה הסולנית במקהלת בית הספר "גאולה", והמורה לזמרה, דוד מערבי, ניבא לה הצלחה. בגיל 16 הצטרפה גמליאלית ללהקת הבלט התימני של רינה ניקובה כזמרת, ולאחר מכן הצטרפה לתיאטרון הסאטירי המטאטא ושרה את "שיר המטאטא". מלהיטיה: "גדליה רבע איש", "הטנדר נוסע", "אלימלך", "הודי חמודי", "בכרם תימן" ואחרים. ב-1960 הוזמנה על ידי דן בן אמוץ להשתתף במופע הנוסטלגיה "היה היו זמנים: מצעד פזמוני היישוב", ושרה את "הטנדר נוסע" (אורלנד/וילנסקי). חלק מלהיטיה בוצעו מאוחר יותר על ידי שושנה דמארי, בהם "שני שושנים" שבוצע בהמשך על ידי עשרות אמנים. בשנת 2000 הוציאה אלבום לא מסחרי בהפקה עצמית ובו שבע עשרה הקלטות מקוריות של שיריה ולהיטיה. בקיץ 1939 נישאה לשומר אביגדור יוסיפון, הזוג עבר למושב בית עובד, וגמליאלית פרשה בהדרגה מהבמה. ב-1994 התאלמנה מיוסיפון. אחייניתה היא הזמרת עדנה גורן. גמליאלית התגוררה ברמת ישי עד יומה האחרון. נפטרה ב-17 באוקטובר 2012 בגיל 93, ונקברה בבית הקברות של אגודת השומרים בקריית טבעון. הותירה אחריה שלושה ילדים, נכדים ונינים. השיר "אל נא תגידי לי שלום" מאת עודד אבישר ונחום נרדי נכתב עליה ובוצע על ידי אחייניתה הזמרת עדנה גורן. אסתר גמליאלית, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אסתר גמליאלית, באתר זמרשת אסתר גמליאלית, באתר MusicBrainz (באנגלית) אסתר גמליאלית, דף שער בספרייה הלאומית אסתר גמליאלית, באתר MOOMA (בארכיון האינטרנט) מידע על אסתר גמליאלית בקטלוג הספרייה הלאומית נתן שחר, אסתר גמליאלית, באנציקלופדיה לנשים יהודיות (באנגלית) אסתר גמליאלית (2012-1919) באתר מרכז המוזיקה, הספרייה הלאומית אסתר גמליאלית זוכה במקום הראשון ב'תחרות אמני הזמר', תל אביב 1937 ב. רון, הערות של מאזין: אסתר גמליאלית, דבר, 7 ביולי 1950 תקוה ויינשטוק, אסתר מתגעגעת – אך לא תחזור, מעריב, 15 ביוני 1960 קיצור, צניעות, חן, מעריב, 21 במרץ 1966 משה בן-שאול, מלים אחדות על...: אסתר גמליאלית, מעריב, 25 בדצמבר 1969 נילי פרידלנדר, לגמליאלית "מלכת השירה המלבבת", מעריב, 30 בינואר 1970 גדי ליבנה, יוספון רצה אותה בבית, חדשות, 1 בדצמבר 1989 אור ברנע, הזמרת אסתר גמליאלית הלכה לעולמה, באתר ynet, 17 באוקטובר 2012 דוד אסף‏, 'התגעגעתי אליכם': לזכרה של אסתר גמליאלית, בבלוג "עונג שבת", 18 באוקטובר 2012 יעקב בר-און, ריאיון: אסתר גמליאלית - אגדה ארץ ישראלית, באתר הבמה, 13 בנובמבר 2012 אליהו הכהן, אל נא תגידי לי שלום, דרכה האחרונה של אסתר גמליאלית, חדשות בן עזר, 20 באוקטובר 2012 אבי קורן, ‏גם עשורים אחרי שנגמרה הקריירה שלה - אסתר גמליאלית עוד בלבנו, באתר מעריב אונליין, 17 באוקטובר 2020 103FM, ‏בחזרה לסיפורה של אסתר גמליאלית, הכוכבת הגדולה של שנות ה-30, באתר מעריב אונליין, 9 בינואר 2021 קרן הבר, אסתר המלכה: למה נשכחה הזמרת הגדולה אסתר גמליאלית?, בבלוג "הספרנים" של הספרייה הלאומית, 25 באוקטובר 2022 מפרי עטה אסתר גמליאלית מספרת על ביקורה הראשון באירופה, דבר, 14 בנובמבר 1947 קרן הבר, אסתר המלכה: למה נשכחה הזמרת הגדולה אסתר גמליאלית?, באתר הספרנים, ‏25 באוקטובר 2022